**Notă informativă**

**la proiectul hotărârii de Guvern pentru aprobarea proiectului de lege pentru modificarea articolului 24 din Legea nr.121-XVI din 04 mai 2007 privind administrarea și deetatizarea proprietății publice**

Conform Art. XI al Legii nr. 158 din 18.07.2014 pentru modificarea și completarea unor acte legislative art. 24 alin. (3) al Legii nr.121-XVI din 04.05.2007 privind administrarea și deetatizarea proprietății publice a fost completat în final cu textul*“şi se efectuează conform unui regulament aprobat de Guvern”.* Completarea respectivă prezumă elaborarea unui Regulament pentru stabilirea modalității de privatizare a bunurilor proprietate publică. În același timp, art. 2 al Legii stabilește calitatea de ***vânzător*** a Agenţiei Proprietăţii Publice subordonată Ministerului Economiei sau a autorității administraţiei publice locale, în procesul de înstrăinare a proprietății publice. În conformitate cu prevederile art. 38 al Legii *(1) Bunurile proprietate publică înscrise în lista bunurilor supuse privatizării se expun la privatizare conform deciziei vânzătorului.*

*(2) Decizia vânzătorului prevede:*

*a) denumirea (componenţa) bunului expus la privatizare, alte date ce individualizează bunul;*

*b) lista bunurilor care nu constituie obiect al privatizării, după caz;*

*c) modalitatea de privatizare;*

*d) preţul iniţial, în afara cazului de privatizare fără anunţul preţului;*

*e) alte date, după caz.*

*(3) În temeiul deciziei de expunere a bunului la privatizare se întocmeşte un comunicat informativ, care trebuie să conţină informaţii despre bunul supus privatizării corespunzător modalităţii de privatizare.*

*(4) Comunicatul informativ privind expunerea bunului la privatizare trebuie să fie semnat de vânzător şi publicat în Monitorul Oficial al Republicii Moldova şi, după caz, în presa locală.*

De asemenea, articolele 39, 40, 41, 42, 43, 44, 441, 50 51, 53, 54 ale Legii stabilesc modalitățile de privatizare, iar fiecare modalitate de privatizare este reglementată prin acte normative speciale, aprobate de Guvern. Astfel, reliefăm Hotărârea Guvernului nr.145 din 13.02.2008 cu privire la aprobarea Regulamentului privind vânzarea acțiunilor proprietate publică la Bursa de Valori; Hotărârea Guvernului nr. 919 din 30.07.2008 cu privire la organizarea și desfășurarea concursurilor comerciale și investiționale de privatizare a proprietății publice; Hotărârea Guvernului nr. 136 din 10.02.2009 cu privire la aprobarea Regulamentului privind licitațiile cu strigare și cu reducere, precum și alte acte de acte normative aprobate de Guvern adecvate modalităților de privatizare.

Însumând cele expuse, întru asigurarea implementării conforme a prevederilor Legii nr.121-XVI din 04.05.2007, Ministerul Economiei prezintă spre examinare și avizproiectul hotărârii de Guvern pentru aprobarea proiectului de lege pentru modificarea articolului 24 din Legea nr.121-XVI din 04 mai 2007 privind administrarea și deetatizarea proprietății publice, definitivat ținând cont de propunerile Centrului Național Anticorupție.

**Viceministrul economiei Valeriu TRIBOI**